《睢阳叹》
明代·李东阳

将军有齿嚼欲碎，将军有眦血成泪。
生为将星死为厉，尽是山川不平气。
二人同心金不利，天与一城为国蔽。
强兵坐拥瞋相视，孝子忠臣竟谁是。
千载功名亦天意，君不见河南节度三日至。

作者简介：李东阳（1447年－1516年），字宾之，号西涯，谥文正，明朝中叶重臣，文学家，书法家，茶陵诗派的核心人物。湖广长沙府茶陵州（今湖南茶陵）人，寄籍京师（今北京市）。天顺八年进士，授编修，累迁侍讲学士，充东宫讲官，弘治八年以礼部侍郎兼文渊阁大学士，直内阁，预机务。立朝五十年，柄国十八载，清节不渝。文章典雅流丽，工篆隶书。有《怀麓堂集》、《怀麓堂诗话》、《燕对录》。